pythainlp/thai_wikipedia_clean_20230101 huggingface dataset:
พระราชพฤฒาจารย์ (ห้อม อมโร) อดีตเป็นเจ้าคณะจังหวัดสุโขทัย อดีตเจ้าอาวาสวัดคูหาสุวรรณ เป็นพระเถราจารย์ที่เป็นศิษย์หลวงพ่อสัมฤทธิ์ เทโว ที่มีประวัติว่าเคยเดินทางมาศึกษากับสมเด็จพระพุฒาจารย์โต พรหมรังษี แห่งวัดระฆัง พร้อมกับคณาจารย์ชาวบ้านสวนอีกหลายท่านอาทิ พ่อเจ็ก วัดหัวฝาย และหลวงพ่อแป๊ะ เจ้าอาวาสวัดคุ้งยางใหญ่ รวม 6 พรรษา จากนั้นหลวงพ่อฤทธิ์ พร้อมคณะคณาจารย์จึงเดินทางกลับสุโขทัย หลวงพ่อห้อมเมื่อบวชในภายหลังจึงได้ไปศึกษาหาความรู้และเป็นที่เคารพนับถือในฐานคณาจารย์สายหลวงพ่อฤทธิ์ และสายสมเด็จพระพุฒาจารย์โต ที่ถูกนับถือในสุโขทัยและจังหวัดอื่น ๆในวงกว้าง
ห้อม ครุฑนาค ในวัยถึงแก่การอุปสมบทตามประเพณีของชาวพุทธ ได้เข้าบวชที่พัทธสีมาวัดคุ้งยางใหญ่ ตำบลบ้านสวน อำเภอเมืองจังหวัดสุโขทัย เมื่อ วันพฤหัสบดี แรม 4 ค่ำ เดือน 5 ปีมะโรง วันที่19 มีนาคม 2471 โดยมีพระราชประสิทธิคุณ (ทิม ยสทินฺโน) ในขณะที่มีสมณศักดิ์ที่พระครูวินัยสาร(ทิม ยสทินฺโน) เจ้าคณะอำเภอเมืองสุโขทัย ต่อมาท่านได้เลื่อนขึ้นเป็นรองเจ้าคณะจังหวัดสุโขทัย เป็นพระอุปัชฌาย์ และมีพระครูสังฆรักเจ๊ก เจ้าอาวาสวัดหัวฝาย เป็นพระกรรมวาจาจารย์ และพระอธิการแป๊ะ เจ้าอาวาสวัดคุ้งยางใหญ่เป็นพระอนุสาวนาจารย์ มีผู้เข้าร่วมอุปสมบทด้วยกันทั้งสิ้น 27 คน เข้าโบสถ์เวลาเช้ามืด ได้นามฉายา อมโร
ศูนย์กลางศรัทธา.
หลวงพ่อห้อม อมโร เป็นศูนย์กลางศรัทธาของจังหวัดสุโขทัย ในวงกว้าง ด้วยการที่มีศิษย์ได้นิมนต์ท่านไปสร้างวัดในหลาย ๆ แห่ง อาทิ วัดอมราวาส หรือวัดศูนย์ ตั้งอยู่ที่หมู่ 5 ในเขตตำบลบ้านเกิดของท่าน หรือวัดคลองตะเคียน อันเป็นวัดบ้านเกิดของท่าน หลวงพ่อห้อมได้ไปริเริมสร้างวัด จนกระทั่งกลายเป็นศูนย์กลางของชุมชนหมู่ 6 ตำบลบ้านสวน พร้อมส่งพระปลัดทองดี มหาวีโร (พระครูสุพัฒนพิธาน) ด้วยความที่ท่านเป็นพระสงฆ์ด้านการปกครอง เป็นพระภิกษุนักพัฒนา รวมไปถึงส่งเสริมการพัฒนาวัดในหลายๆ แห่ง เช่น วัดอมราวาส จึงทำให้ท่านเป็นที่เคารพนับถือในวงกว้าง
พระครูศุขวโรทัย (ห้อม อมโร)
ดำรงตำแหน่งเจ้าคณะอำเภอเมืองสุโขทัย
ดำรงตำแหน่งรองเจ้าคณะจังหวัดสุโขทัย
5 ธันวาคม พ.ศ. 2519 เป็น พระราชาคณะชั้นสามัญ ที่ พระสุขวโรทัย
พ.ศ. 2529 ดำรงตำแหน่งเจ้าคณะจังหวัดสุโขทัย
5 ธันวาคม พ.ศ. 2539 เป็น พระราชาคณะชั้นราช ที่ พระราชพฤฒาจารย์
มรณภาพ 6 มิถุนายน พ.ศ. 2541 ได้มีการบำเพ็ญกุศลศพอย่างต่อเนื่อง และเก็บสรีรสังขารของพระเดชพระคุณท่านไว้ ณ ศาลาการเปรียญ วัดคูหาสุวรรณ จังหวัดสุโขทัย จนกระทั่งปัจจุบัน
ศิษย์อุปัชฌาย์จารย์ในหลวงพ่อห้อม.
พระครูสุพัฒนพิธาน (ทองดี มหาวีโร) อดีตเจ้าอาวาสวัดคลองตะเคียน จังหวัดสุโขทัย
พระครูสุวิมลศีลขันธ์ (เรียน สิรินธโร) อดีตผู้ช่วยเจ้าอาวาสวัดคูหาสุวรรณ จังหวัดสุโขทัย
พระครูสุธรรมไพโรจน์ (ชาญณรงค์ โชติธมฺโม) อดีตเจ้าอาวาสวัดอมราวาส อดีตเลขานุการเจ้าคณะจังหวัดสุโขทัย (พระราชพฤฒาจารย์ ห้อม อมโร) ๒๕๒๙ ๒๕๔๑
พระครูวิบูลศุกภิจ (ลมูล อํสุธโร) เจ้าอาวาสวัดคูหาสุวรรณ จังหวัดสุโขทัย
พระครูสุขุมธรรมวิจิตร (สุรศักดิ์ ปญฺญาวโร) เจ้าอาวาสวัดศรีสังวร จังหวัดสุโขทัย
พระโสภณธรรมวงศ์ ดร. (วศก ปญฺญาอกฺโข) เจ้าอาวาสวัดอินทรวิหาร พระอารามหลวงชั้นสามัญ กทม
ประกาศิตกามเทพ
ประกาศิตกามเทพเป็นละครโทรทัศน์แนว โรแมนติก-ดราม่า สร้างจากบทประพันธ์ของ"รจเรข" นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ในปี 2561 ผลิตละครโดย บริษัท ดีวันทีวี จำกัด (ในเครือกันตนา)โดยผู้จัดละคร พรสุดา ต่ายเนาว์คง เขียนบทโทรทัศน์โดย"กฤติญา สัมฤทธิ์ประสงค์" กำกับการแสดงโดย"อนุวัฒน์ ถนอมรอด" นำแสดงโดย พงศกร เมตตาริกานนท์ และ พิจักขณา วงศารัตนศิลป์ ออกอากาศทุกวันจันทร์-อังคาร เวลา 20.20 - 22.50 น. เริ่มออกอากาศตอนแรกวันอังคารที่ 25 กันยายน พ.ศ. 2561 ถึง วันจันทร์ที่ 19 พฤศจิกายน พ.ศ. 2561 ต่อจากละคร ดวงใจในไฟหนาว
อาชิกางะ โยชิคาซุ
อาชิกางะ โยชิคาซุ (, 27 สิงหาคม 1407 – 17 มีนาคม 1425) เป็นโชกุนคนที่ 5 ของรัฐบาลโชกุนอาชิกางะ ดำรงตำแหน่งจาก ค.ศ. 1423 ถึง 1425 ระหว่างยุคมูโรมาจิ โยชิคาซุเป็นบุตรชายของ โชกุน คนที่ 4 อาชิกางะ โยชิโมจิ
โยชิโมจิสละตำแหน่งให้กับบุตรชายของเขา โยชิคาซุกลายเป็น โชกุน เมื่ออายุ 18 ปี แต่เขาเสียชีวิตในอีกสองปีต่อมา ตามที่ Oguri Hangan ichidaiki ได้บันทึกไว้การตายของโยชิคาซุมาจากการเมาสุรา ซึ่งชื่อทางพุทธศาสนาของเขาคือ โชโจอิง (長得院)
Carl Ritter
สถานีโทรทัศน์อาเซอร์ไบจาน
สมเด็จพระจักรพรรดินีเมเนน อัสเฟาแห่งเอธิโอเปีย
สมเด็จพระจักรพรรดินีเมเนน อัสเฟาแห่งเอธิโอเปีย  เสด็จพะราชสภมพเมื่อวันที่ 3 เมษายน 2432 ณ จักรวรรดิเอธิโอเปีย เป็นบุตรสาวของ อัฟฟาล จินติราแห่งอัมบาเซล และ ซ๊ฮิน มักลี ทรงเป้นพระภาคิไนย (หลานลุง) ใน สมเด็จพระจักรพรรดิอิยาซูที่ 5 แห่งเอธิโอเปีย พระองค์ทรงเสกสมรสครั้งแรกกับ เดจามัส อาลี มีพระราชบุตรคือ
เสกสมรสครั้งที่ 2 กับ เดจามัสอาเมดี อาลี อบัล-ดียาส มีพระราชบุตรคือ
ต่อมาพระองค์ทรงเข้าพระราชพิธีอภิเษกสมรสกับ สมเด็จพระจักรพรรดิเฮลี เซลาสซีที่ 1 แห่งเอธิโอเปีย เมื่อวันที่ 3 สิงหาคม 2454 ขณะนั้นจักรพรรดิเฮลี ยังทรงพระอิสริยยศ รัชทายาทแห่งเอธิโอเปีย พระองค์จึงได้รับการสถาปนาที่ เจ้าหญิงเมเนน อัสเฟา รัชทายาทแห่งเอธิโอเปีย พระวรชายา ต่อมาเมื่อปี 2484 พระราชสวามีเสวยราชสมบัติ พระองค์จึงรับการสถาปนาที่ สมเด็จพระจักรพรรดินีแห่งเอธิโอเปีย มีพระราชบุตรดังนี้
สมเด็จพระจักรพรรดินีเมเนน อัสเฟาแห่งเอธิโอเปีย เสด็จสวรรคตเมื่อวันที่ 15 กุมภาพันธ์ 2505 สิริพระชนมายุ 72 พรรษา
&lt;/ref&gt; Mockler, p. xxvii.&lt;/ref&gt;
ยุคมูโรมาชิ
ฮะสึเนะ มิกุ
ซะกิ ฟุจิตะ
มารีแห่งฝรั่งเศส เคาน์เตสแห่งช็องปาญ
มารีแห่งฝรั่งเศส  เป็นเจ้าหญิงฝรั่งเศสและเคาน์เตสแห่งช็องปาญ ทรงเป็นผู้สำเร็จราชการแผ่นดินแห่งอาณาจักรเคานต์ช็องปาญในปี ค.ศ. 1179 – 1181 และ ค.ศ. 1190 – 1197
พระองค์เป็นพระธิดาคนโตของพระเจ้าหลุยส์ที่ 7 แห่งฝรั่งเศสกับดัชเชสอาลีเยนอร์แห่งอากีแตน การอภิเษกสมรสของพระบิดามารดาถูกประกาศเป็นโมฆะในปี ค.ศ. 1152 และสิทธิ์ในการเลี้ยงดูมารีกับพระขนิษฐา อลิกซ์ ตกเป็นของพระบิดา ทั้งหลุยส์และเอเลนอร์แต่งงานใหม่เร็วมาก โดยเอเลนอร์จะกลายเป็นพระราชินีแห่งอังกฤษในฐานะคู่สมรสของพระเจ้าเฮนรีที่ 2 มารีมีพี่น้องร่วมพระบิดา-พระมารดาเป็นจำนวนมาก รวมถึงพระเจ้าฟิลิปที่ 2 แห่งฝรั่งเศส กับพระเจ้าจอห์นและพระเจ้าริชาร์ดที่ 1 แห่งอังกฤษ
มารีเป็นพระราชธิดาในอาลีเยนอร์แห่งอากีแตนกับพระเจ้าหลุยส์ที่ 7 แห่งฝรั่งเศส การอภิเษกสมรสของทั้งคู่สั่นคลอนในตอนที่เอเลนอร์ให้กำเนิดพระธิดาคนที่สอง อลิกซ์ ในปี ค.ศ. 1151 และทั้งคู่รู้ตัวว่าพวกตนไม่น่าจะมีพระโอรส กฎหมายแซลิกตีความได้ว่าพระธิดาหรือสามีของพระธิดาไม่มีสิทธิ์สืบทอดราชบัลลังก์ฝรั่งเศส เอเลนอร์กับหลุยส์จึงให้การอภิเษกสมรสถูกประกาศเป็นโมฆะในปี ค.ศ. 1152 ตอนแรกเอเลนอร์กลับไปอยู่ที่อากีแตนและต่อมาแต่งงานกับทายาทในราชบัลลังก์อังกฤษ เฮนรี ฟิตซ์เอ็มเพรส อลิกซ์กับมารีถูกทิ้งให้อยู่ที่ฝรั่งเศสกับพระบิดาและพระมารดาเลี้ยงในเวลาต่อมา
ในปี ค.ศ. 1160 เมื่อหลุยส์อภิเษกสมรสกับพระมเหสีคนที่สาม อาเดลแห่งช็องปาญ หลุยส์หมั้นหมายพระธิดา อลิกซ์กับมารี กับพี่น้องชายของพระมเหสีคนใหม่ มารีกับอองรี เคานต์แห่งช็องปาญ แต่งงานกันในปี ค.ศ. 1164
การเป็นม่าย.
เมื่ออองรีตายในปี ค.ศ. 1181 มารีทำหน้าที่เป็นผู้สำเร็จราชการแผ่นดินให้บุตรชาย อองรีที่ 2 จนถึงปี ค.ศ. 1187 เมื่ออองรีที่ 2 ไปดินแดนศักดิ์สิทธิ์เพื่อต่อสู้ในสงครามครูเสด มารีก็ทำหน้าที่เป็นผู้สำเร็จราชการแผ่นดินอีกครั้ง
พระองค์เกษียณตนไปอยู่ที่สำนักชีฟงแต็งซ์-เลซ์-นนซ์ ใกล้กับโมซ์ และสิ้นพระชนม์ที่นั่นในปี ค.ศ. 1198 ทรงถูกฝังในอาสนวิหารโมซ์
ในปี ค.ศ. 1164 มารีอภิเษกสมรสกับอองรีที่ 1 เคานต์แห่งช็องปาญ ทั้งคู่มีพระโอรส-ธิดาด้วยกันสี่พระองค์
https://www.thoughtco.com/marie-of-france-countess-of-champagne-3529711
อาลิกซ์แห่งฝรั่งเศส เคาน์เตสแห่งบลัว
อาลิกซ์แห่งฝรั่งเศส  เป็นเคาน์เตสคู่สมรสแห่งบลัวจากการแต่งงานกับธีโอบาลด์ที่ 5 เคานต์แห่งบลัว ทรงเป็นผู้สำเร็จราชการแผ่นดินแห่งบลัวในช่วงที่คู่สมรสของพระองค์ไม่อยู่ในปี ค.ศ. 1190–1191 และเป็นผู้สำเร็จราชการแผ่นดินในช่วงเยาว์วัยของหลุยส์ที่ 1 เคานต์แห่งบลัว ตั้งแต่ปี ค.ศ. 1191 จนถึงปี ค.ศ. 1197 พระองค์เป็นพระธิดาคนที่สองของพระเจ้าหลุยส์ที่ 7 แห่งฝรั่งเศสกับอาลีเยนอร์แห่งอากีแตน
พระธิดาของกษัตริย์แห่งฝรั่งเศสกับดัชเชสแห่งอากีแตน อาลิกซ์ถูกตั้งชื่อตามพระมาตุจฉา เปโตรนิลลาแห่งอากีแตน ที่ถูกเรียกอีกชื่อหนึ่งว่า "อาลิกซ์" การประสูติของพระธิดาคนที่สองของเอเลนอร์กับหลุยส์แทนที่จะเป็นพระโอรสที่ทั้งคู่ต้องการอย่างมากเป็นหนึ่งในตะปูตัวสุดท้ายที่ตอกฝาโลงให้กับการแต่งงาน การแต่งงานของพระบิดามารดาของพระองค์ถูกประกาศเป็นโมฆะในปี ค.ศ. 1152 ไม่ถึงหนึ่งปีหลังการประสูติของอาลิกซ์ พระองค์กับพระเชษฐภคินี มารี ถูกประกาศให้เป็นพระธิดาตามกฎหมาย และสิทธิ์ในการเลี้ยงดูทั้งคู่ตกเป็นของพระบิดา หลังจากนั้นไม่นานเอเลนอร์ออกจากราชสำนักฝรั่งเศสและแต่งงานกับเฮนรีที่ 2 ดยุคแห่งนอร์มองดี ที่ต่อมากลายเป็นกษัตริย์แห่งอังกฤษ
เคาน์เตสแห่งบลัว.
ในปี ค.ศ. 1164 อาลิกซ์แต่งงานกับธีโอบาลด์ที่ 5 เคานต์แห่งบลัว ที่เคยพยายามจะลักพาตัวพระมารดาของอาลิกซ์เพื่อบีบให้แต่งงานกับตน พระเชษฐภคินีของพระองค์ มารี แต่งงานกับพี่น้องชายของธีโอบาลด์ อองรี
อาลิกซ์ทำหน้าที่เป็นผู้สำเร็จราชการแผ่นดินแห่งบลัวเป็นเวลาเจ็ดปี ในตอนที่สามีเดินทางไปฝั่งตะวันออกในปี ค.ศ. 1190 ทรงได้รับแต่งตั้งเป็นผู้สำเร็จราชการแผ่นดินเพื่อทำหน้าที่ในช่วงที่เขาไม่อยู่ เมื่อเขาตายในปี ค.ศ. 1191 และถูกสืบทอดต่อโดยบุตรชายที่อยู่ในวัยเยาว์ของทั้งคู่ อาลิกซ์ทำหน้าที่เป็นผู้สำเร็จราชการแผ่นดินต่อ ครั้งนี้เป็นในช่วงที่บุตรชายของพระองค์ หลุยส์ที่ 1 อยู๋ในวัยเยาว์ ทรงบริหารปกครองจนถึงปี ค.ศ. 1197
อาลิกซ์สิ้นพระชนม์ในปี ค.ศ. 1197/98
อาลิกซ์กับธีโอบาลด์มีบุตรเจ็ดคน
ชเว แดเนียล
ชเว แดเนียล (เกาหลี : 초다니엘) (เกิด 22 กุมภาพันธ์ 2529) เป็นนักแสดงและนายแบบชาวเกาหลีใต้
ยะซุโอะ ฟุกุดะ
โยะชิฮิโกะ โนะดะ
นะโอะโตะ คัง
ยุกิโอะ ฮะโตะยะมะ
อิชิโร ฮะโตะยะมะ
ทะโร อะโซ
โอกุโบะ โทะชิมิชิ
คิโดะ ทะกะโยะชิ
สถานีรถไฟริชอนเลซิออน โมเช ดายัน
สถานีรถไฟริชอนเลซิออน โมเช ดายัน  เป็นสถานีรถไฟอิสราเอลในริชอนเลซิออน สถานีตั้งอยู่ติดกับทางโมเช ดายัน อินเตอร์เชนจ์ บนทางหลวงอายาลอน เมื่อเดือนกันยายน ค.ศ. 2011 สถานีนี้ทำหน้าที่เป็นปลายทางของผู้โดยสารชานเมืองใหม่ที่ให้บริการในเมืองโฮโลน, บัตยัม และริชอนเลซิออน ทางตอนใต้ของกัสซ์แดน โดยใช้เวลาเดินทางจากสถานีไปยังสถานีรถไฟเทลอาวีฟ ฮาฮากานา ที่อยู่ห่างออกไปประมาณ 18 นาที
บริการในอนาคต.
ทางรถไฟสายใต้ของสถานีขยายไปสถานีรถไฟยาฟเนเวสต์ในปี ค.ศ. 2012 และเชื่อมต่อกับทางรถไฟล็อด-อัชเคลอน ที่มีอยู่ตั้งแต่ปี ค.ศ. 2013 ดังนั้น ได้มีการเสนอบริการรถไฟที่ดีขึ้นและตรงขึ้นจากเทลอาวีฟไปยังเมืองยาฟเน, แอชดัด และอัชเคลอน สถานีโมเช ดายัน ยังทำหน้าที่เป็นป้ายหยุดรถไฟ ในการให้บริการระหว่างเมืองใหม่สู่เมืองเหล่านั้น จากเมืองอัชเคลอนทางรถไฟสายใหม่ได้รับการสร้างขึ้นสู่เบียร์ชีบา และสถานีบริการรถไฟมุ่งหน้าไปที่นั่นเช่นกัน ห่างจากสถานีรถไฟประมาณไม่กี่ร้อยเมตรมีอุโมงค์รถไฟที่ไม่ได้ใช้อยู่ใต้ทางหลวงอายาลอน ซึ่งบางวันอาจใช้เป็นเส้นทางรถไฟเชื่อมต่อสถานีโมเช ดายัน กับสถานีรถไฟริชอนเลซิออน ฮาริโชนิม จากที่มีการให้บริการสู่ล็อด และรถไฟสายอนาคตที่มีการวางแผนที่จะไปถึงเยรูซาเลมและโมดิอิน
คาดว่าจะมีการขยายไปแอลอาร์ที สายสีแดง ซึ่งกำลังอยู่ในระหว่างการก่อสร้าง โดยจะทำให้สถานีโมเช ดายัน อยู่ทางตอนใต้ของแอลอาร์ที สายสีแดง นอกจากนี้ อนาคตที่วางแผนไว้ แอลอาร์ที สายสีเขียวและน้ำตาลของรถไฟรางเบาเทลอาวีฟจะสิ้นสุดลงที่สถานีดังกล่าวเช่นกัน (อย่างไรก็ดี สายเหล่านี้จะไม่ได้มีการวางแผนสำหรับการดำเนินงานก่อนปี ค.ศ. 2020)
ชิมะดะ อิชิโร
มาทิลดาแห่งอังกฤษ ดัชเชสแห่งซัคเซิน
มาทิลดาแห่งอังกฤษ  หรือ มอด เป็นพระราชธิดาองค์โตของพระเจ้าเฮนรีที่ 2 แห่งอังกฤษกับพระนางอาลีเยนอร์แห่งอากีแตน ทรงเป็นดัชเชสแห่งซัคเซินและบาวาเรีย ผ่านทางการอภิเษกสมรสกับดยุคไฮน์ริชสิงห์ ทรงเป็นดัชเชสแห่งซัคเซินและบาวาเรีย ตั้งแต่ปี ค.ศ. 1168 จนถึงการถูกปลดออกจากตำแหน่งของพระราชสวามีในปี ค.ศ. 1180 พระนางถูกตั้งพระนามตามจักรพรรดินีมาทิลดา พระอัยกี
มาทิลดาเป็นพระธิดาองค์โตของพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน พระองค์ประสูติในฤดูร้อนของปี ค.ศ. 1156 ที่ปราสาทวินด์เซอร์ หลังพระเชษฐา เฮนรียุวกษัตริย์ เพียง 15 เดือน ในฤดูร้อนนั้นพระเชษฐาของพระองค์ วิลเลียม สิ้นพระชนม์ด้วยพระชนมายุเพียง 3 พรรษา พระองค์ถูกพาตัวไปยังลอนดอนเพื่อรับศีลล้างบาปจากอาร์ชบิชอปธีโอบอลด์แห่งแคนเทอร์บรีที่โบสถ์ของพระตรีเอกานุภาพที่อัลด์เกต ทรงได้รับการตั้งชื่อตามจักรพรรดินีมาทิลดา พระมารดาของพระเจ้าเฮนรีที่ 2
ในฐานะพระราชธิดองค์โตของกษัตริย์ เจ้าหญิงมาทิลดาคือสินค้าล้ำค่าทางการเมือง การเจรจาตกลงเรื่องการอภิเษกสมรสของมาทิลดากับไฮน์ริชสิงห์ ดยุคแห่งบาวาเรีย เริ่มต้นขึ้นในปี ค.ศ. 1165 มาทิลดามีพระชนมายุเพียง 9 พรรษา อาร์ชบิชอปแห่งโคโลญ ที่ปรึกษาคนใกล้ชิดของจักรพรรดิฟรีดริช บาร์บาร็อสซา เป็นผู้นำของคณะผู้แทนที่มาหาพระเจ้าเฮนรีที่รูอ็อง จักรพรรดิจัดแจงให้พระธิดาคนหนึ่งของเฮนรีแต่งงานกับพระราชโอรสของพระองค์ และอีกคนหนึ่งคือมาทิลดา แต่งงานกับพันธมิตรคนใกล้ชิดที่สุดของจักรพรรดิ ไฮน์ริช ดยุกแห่งซัคเซิน
สัมพันธไมตรีดังกล่าวจะทำให้ทั้งสองพระองค์ต่างให้สนับสนุนซึ่งกันและกันในการรับมือกับพระสันตะปาปา จักรพรรดิขัดแย้งกับพระสันตะปาปาเรื่องนครทางเหนือของอิตาลี ส่วนพระเจ้าเฮนรีต้องการให้พระสันตะปาปาช่วยจัดการกับทอมัส แบ็กกิตที่ถูกขับไล่ออกจากประเทศในปี ค.ศ. 1164
การเจรจาต่อรองดำเนินต่อไป มาทิลดาอยู่กับพระมารดาในอ็องฌูและแมนในช่วงฤดูร้อนและฤดูหนาวของปี ค.ศ. 1165 ในฤดูใบไม้ผลของปี ค.ศ. 1166 พระเจ้าเฮนรีตามมาสมทบ และเมื่อถึงจุดหนึ่งมาทิลดาก็กลับไปอังกฤษพร้อมกับพระมารดาเพื่อเตรียมตัวแต่งงาน ในฤดูใบไม้ร่วงของปี ค.ศ. 1167 เป็นช่วงเวลาที่มาทิลดาออกเดินทางไปเยอรมนี พระองค์พระชนมายุ 11 พรรษา เยอรมนีเป็นสถานที่ที่มาทิลดาไม่เคยรู้จักมาก่อน พระอัยกีของพระองค์เคยออกเดินทางมาแต่งงานในเยอรมนีห้าสิบปีก่อนการเดินทางของมาทิลดา
ทั้งคู่แต่งงานกันในวันที่ 1 กุมภาพันธ์ ค.ศ. 1168 ตอนมาทิลดาพระชนมายุ 12 พรรษา
เห็นได้ชัดว่าการแต่งงานเป็นการแต่งงานที่ประสบความสำเร็จและให้กำเนิดบุตรธิดา 10 คน แม้หลายคนจะเสียชีวิตในวัยเด็ก บุตรสาวคนโตของทั้งคู่ ริชเช็นท์ซา (ต่อมาเปลี่ยนชื่อเป็นมาทิลดา) เกิดราวปี ค.ศ. 1172 ถูกจับแต่งงานครั้งแรกกับฌอฟรัวที่ 3 เคานต์แห่งแปร์ช และครั้งที่สองกับอ็องแกร็องที่ 3 ลอร์ดแห่งกูซี
ส่วนบุตรชาย ไฮน์ริชที่เกิดในปี ค.ศ. 1173 จะสืบทอดต่อดัชชีซัคเซินและบาวาเรียหลังการเสียชีวิตของบิดาในปี ค.ศ. 1195 บุตรชายคนที่สอง อ็อทโท เอิร์ลแห่งยอร์กและเคานต์แห่งปงธิว ที่เกิดราวปี ค.ศ. 1175 จะกลายเป็นจักรพรรดิโรมันอันศักดิ์สิทธิ์ในนามจักรพรรดิอ็อทโทที่ 4 ในปี ค.ศ. 1209 อ็อทโทถูกพระมาตุลา พระเจ้าริชาร์ดที่ 1 มองว่าเป็นทายาทในบัลลังก์อังกฤษช่วงสั้น ๆ ก่อนที่พระเจ้าจอห์นจะอ้างสิทธิ์ในราชบัลลังก์ บุตรชายคนที่สาม วิลเลียม ดยุคแห่งลือเนอบวร์คและบรุนสวิก เกิดในอังกฤษในปี ค.ศ. 1184 และจะเป็นบรรพบุรุษในสายเพศชายสายตรงของราชวงศ์ฮันโนเฟอร์ของกษัตริย์แห่งบริเตนใหญ่ในคริสต์ศตวรรษที่ 18
ไม่ว่าบรรยากาศระหว่างทั้งคู่จะเป็นเช่นไร พระองค์ก็เป็นคนที่มีแข็งแกร่ง เหมือนเช่นพระมารดา เพราะทั้งที่ยังเด็กมากแต่เขาก็ปล่อยให้พระองค์บริหารจัดการทรัพย์สินที่ดินขนาดใหญ่ในช่วงที่ออกเดินทางไปแสวงบุญ พระองค์ต้องทำเช่นนั้นอีกครั้งเมื่อเขาออกเดินทางไปดินแดนศักดิ์สิทธิ์ในปี ค.ศ. 1172 ในตอนที่พระองค์มีพระชนมายุ 16 พรรษา
มาทิลดากับทอมัส แบ็กกิต.
ลัทธิแบ็กกิตไม่ใช่ลัทธิสำคัญในคริสตจักรตะวันตก หลังเขาเสียชีวิตได้ไม่นาน พิธีฝังศพถูกประกอบขึ้นอย่างเร่งรีบและว่ากันว่ามรปาฏิหาริย์นับร้อย ๆ เกิดขึ้นทั้งในและรอบ ๆ แคนเทอร์บรี การเสียชีวิตของแบ็กกิตคือของแสลงใจของพระเจ้าเฮนรีและลัทธิย่อมเป็นขวากหนามที่คอยทิ่มแทงอยู่ข้างตัว ลัทธิที่เติบโตขึ้นเป็นเหมือนข้อพิสูจน์ว่าพระองค์เป็นคนผิดในการฆาตกรรมที่เกิดขึ้น พิธีอภัยบาปของกษัตริย์ที่หลุมฝังศพของแบ็กกิตในปี ค.ศ. 1174 คือการลบมลทินของพระองค์ มาทิลดาที่รักพระบิดาจึงอาจจะสนับสนุนลัทธิเพื่อแสดงให้โลกเห็น่วาพระบิดาของพระองค์ได้รับการอภัยบาปจากมรณสักขีแล้ว
การกระทำของมาทิลดาทำให้พระองค์ถูกมองว่าเป็นผู้หญิงที่เข้มแข็ง ทรงเกียรติ และทรงอำนาจ ในปลายคริสตทศวรรษ 1170 ดยุคไฮน์ริชกับจักรพรรดิฟรีดริชขัดแย้งกันทางการเมือง การทะเลาะเบาะแว้งสร้างบาดแผลใหญ่ให้กับไฮน์ริชและมาทิลดา ทั้งคู่ถูกริบที่ดินและถูกขับไล่ออกจากประเทศเป็นเวลา 7 ปี ในปี ค.ศ. 1182 ทั้งสองมุ่งหน้าไปที่ราชสำนักของพระเจ้าเฮนรีที่ 2 ในนอร์ม็องดี มีบันทึกไว้ว่าพระองค์ต้องรับทั้งคู่ด้วยความปิติยินดี
มาทิลดาตั้งครรภ์อีกครั้งและอยู่กับพระบิดาต่อไปในขณะที่สามีของพระองค์ออกเดินทางแสวงบุญไปกอมโปสเตลา ครอบครัวได้อยู่ด้วยกันพร้อมหน้าพร้อมตาอีกครั้งในวันคริสต์มาสของปี ค.ศ. 1182 ช่วงเวลาที่มาทิลดาได้ฉลองเทศกาลกับพี่น้องที่ราชสำนักของพระเจ้าเฮนรีที่ 2 ในก็อง
แต่ครอบครัวของพระองค์แตกออกจากกันเมื่อพระเชษฐา เฮนรียุวกษัตริย์ ต่อสู้กับพระบิดา พระเจ้าเฮนรีที่ 2 ผลลัพธ์ที่ได้คือการสิ้นพระชนม์ของพระเชษฐาผู้เป็นที่รัก เฮนรี ในวันที่ 11 มิถุนายน ค.ศ. 1183 ผลกระทบที่เกิดขึ้นคงสร้างความโทมนัสให้แก่มาทิลดา ในปี ค.ศ. 1184 มาทิลดาตั้งครรภ์อีกครั้งและให้กำเนิดบุตรชาย วิลเลียม ที่วินเชสเตอร์
ในปี ค.ศ. 1174 อาลีเยนอร์แห่งอากีแตนกลับมาอังกฤษและถูกคุมขังไม่ที่วินเชสเตอร์ก็ที่โอลด์ซารุม ว่ากันว่ามาทิลดาพยายามอย่างหนักเพื่อให้มารดาได้รับความสะดวกสบายในการคุมขัง ซึ่งอาจเป็นเหตุผลที่ทำให้มาทิลดามาให้กำเนิดบุตรชาย วิลเลียม ที่วินเชสเตอร์ในปี ค.ศ. 1184 เอเลนอร์ได้รับอนุญาตให้พบมาทิลดาได้ และเมื่อเอเลนอร์ได้รับอนุญาตให้กลับไปฝรั่งเศสได้ในเวลาต่อมา ก็เป็นมาทิลดาที่ติดตามพระองค์ไปด้วย
กลับสู่เยอรมนี.
ขณะเดียวกันพระเจ้าเฮนรีที่ 2 ก็พยายามหาวิธีให้ทั้งคู่ได้กลับไปซัคเซินอีกครั้งด้วยการกดดันจักรพรรดิฟรีดริชในทางการทูต ในปี ค.ศ. 1185 ทั้งคู่ได้รับอนุญาตให้กลับไปได้ ทั้งคู่ไม่มั่นใจกับสถานะของตนในซัคเซินจึงตัดสินใจทิ้งบุตรธิดาสามคนให้เติบโตในราชสำนักของพระเจ้าเฮนรี เหตุการณ์ครั้งนี้มีความสำคัญอย่างมาก บุตรชายคนหนึ่งของทั้งสอง อ็อทโท กลายเป็นพระโอรสบุญธรรมของพระเจ้าริชาร์ดที่ 1 และต่อมาจะกลายเป็นจักรพรรดิโรมันอันศักดิ์สิทธิ์ ส่วนลูกหลานของทารกน้อยวิลเลียมที่เกิดที่วินเชสเตอร์สุดท้ายจะกลายเป็นผู้ปกครองราชวงศ์ฮันโนเฟอร์ในคริสต์ศตวรรษที่ 18
ไฮน์ริชสิงห์ถูกขับไล่ออกจากประเทศอีกครั้งในปี ค.ศ. 1188 และต่อมาในปี ค.ศ. 1189 มาทิลดาสิ้นพระชนม์ด้วยพระชนมายุเพียง 33 ปี ไฮน์ริชเสียชีวิตในอีก 6 ปีต่อมาและทั้งคู่ถูกฝังอยู่เคียงข้างกันในอาสนวิหารบรุนสวิก
มาทิลดากับไฮน์ริชมีบุตรด้วยกัน คือ
เวิน ปี้เสีย
เวิน ปี้เสีย หรือ Irene Wan (จีน :温碧霞; พินอิน :wēn bì xiá; กวางตุ้ง :wan1 bik1 ha4; อังกฤษ :Irene Wan) เป็นนักแสดงหญิงชาวฮ่องกง ที่มีชื่อภาษาอังกฤษว่า ไอรีน วัน ในอดีตเธอโด่งดังและเป็นที่รู้จักในฐานะ "เซ็กซี่สตาร์" ที่ดูมีระดับ ไม่โป๊เปลือยจนเกินงาม และเป็นขวัญใจหนุ่มๆ ในยุค 90s เป็นอย่างมาก
ในช่วงแรกที่เธอเข้าวงการแสดง เธอมักจะได้รับการจัดอันดับว่าเป็น ดาราสาวที่มีความสวยและมีความสามารถในการแสดง เธอเริ่มมีชื่อเสียงมาตั้งแต่ยุค 80s มีผลงานภาพยนตร์หลายต่อหลายเรื่อง แต่ทว่าภาพยนตร์เรื่อง ขายรัก แต่ไม่ขายใจ (Everlasting Love , 1984) ร่วมแสดงกับ หลิว เต๋อหัว ประสบความสำเร็จมากในยุคนั้น ได้สร้างภาพลักษณ์เซ็กซี่สตาร์ให้กับตัวเธอ และในยุค 90s เธอมาโด่งดังเปรี้ยงปร้างทั่วเอเชียเป็นอย่างมาก กับบทบาทไห่เฉา ในผลงานละครชุดสุดฮิตเรื่อง กุหลาบไฟ กับตัวละครที่มีวลีเด็ดว่า " สวยซ่อนแค้น รุนแรงดั่งไฟ พร้อมจะเผาผลาญหัวใจผู้ชายทุกคน เพราะฉันคือ กุหลาบไฟ " จากความโด่งดังของเธอในละครเรื่องนี้ ทำให้เธอมีฉายาที่ถูกเรียกว่า "กุหลาบไฟ" ซึ่งกลายเป็นชื่อเรียกที่เป็นตัวแทนของเธอไปเลย อีกทั้งด้วยภาพลักษณ์ของเธอที่ดูร้อนแรง เซ็กซี่ แบบพอดีไม่โป๊เกลื่อน และดูมีคลาส มีระดับ จึงทำให้ในยุคนั้นเธอได้รับการยกย่องว่าเป็น เซ็กซี่ตัวแม่แห่งเกาะฮ่องกง ด้วยอายุที่เพิ่มขึ้น ทำให้ตอนนี้เธอกลายเป็นศิลปินหญิงอาวุโสคนหนึ่งของฮ่องกง แต่ทว่าเธอยังคงรักษาความสวยและรูปร่างที่งดงามไว้ได้อยู่เสมอ
ปัจจุบัน เธอยังคงรับงานแสดงเป็นช่วงๆ และมีชีวิตครอบครัวที่ดี กับสามี เหอ จู่กวง (何祖光) ซึ่งเป็นนักธุรกิจผู้ร่ำรวยคนหนึ่งในฮ่องกง มีบุตรบุญธรรมอีก หนึ่งคน
เวิน ปี้เสีย เดิมมีชื่อว่า เวิน ปี้หยู่ (溫碧玉) เธอเกิดเมื่อวันที่ 30 กรกฎาคม พ.ศ. 2509 ที่เมืองเถียวเจงหลิ่ง (調景嶺) ในเขตการปกครองไซกุง (Sai Kung) ประเทศฮ่องกง กับครอบครัวที่ยากจน โดยเธอเป็นบุตรคนสุดท้อง จากพี่น้องทั้งหมด 4 คน เดิมพ่อของเธอรับราชการเป็นนายทหารของสาธารณรัฐประชาชนจีน แต่ต่อมาได้ย้ายเข้ามาตั้งรกรากในฮ่องกงสาเหตุเนื่องจากสงครามการเมืองในประเทศจีน ไม่นานก็ได้ย้ายไปอาศัยอยู่ในเขตที่ 8 ของเมือง เถียวเจงหลิ่ง ในเขตการปกครองนิวเทอร์ริทอรีส์ (New Territories) ซึ่งเป็นที่ๆ เธอเติบโตขึ้นมา
ส่วนใหญ่แล้วเธอมักจะชอบเล่นตีปิงปอง,ตีแบดมินตัน และอื่น ๆ กับพวกเด็กผู้ชาย ตอนเธอเรียนที่โรงเรียนประถมหมิงหยวน เธอก็ยังสนใจทางด้านดนตรีและศิลปะเป็นอย่างมากและมักจะเข้าร่วมกิจกรรมกับทางโรงเรียนอยู่บ่อย ๆ หลังจากจบ เธอได้ย้ายจากโรงเรียน มัธยมคาทอลิก หมิงหยวน (Catholic Ming Yuen Secondary School)
เพื่อไปเรียนต่อที่ โรงเรียนภาษาอังกฤษของเซนต์จอห์น (St. John's) แห่งหนึ่งใน ไท่กู่เฉิง (Taikoo Shing) ซึ่งเป็นโรงเรียนมัธยมต้นที่มีชื่อเสียงมากกว่าแต่ทว่าโรงเรียนกลับอยู่ไกลจากบ้านพักของเธอมาก ดังนั้นเธอจึงย้ายไปพักอยู่ที่ ซุนวาน (Tsuen Wan) เพราะอยู่ใกล้กับโรงเรียน และพักอาศัยอยู่ในห้องชั้นล่างของตึกที่เธอเช่าอยู่ ในช่วงที่ศึกษาอยู่ที่นี้ เธอได้มีโอกาสเข้าร่วมเป็นสมาชิกของทีมบาสเกตบอลหญิงของโรงเรียน อีกด้วย แต่ทว่า..ในช่วงวัยรุ่นตัวเธอเองก็มักมีปากเสียงกับพ่ออยู่บ่อย ๆ เนื่องจากพ่อของเธอเป็นนายทหาร จึงมีระเบียบวินัยที่เข้มงวดมาก ทำให้ความสัมพันธ์ระหว่างเธอกับพ่อ ไม่ค่อยจะดีนัก ต่อมาเธอเริ่มคบเพื่อนในโรงเรียนที่เกเร และเริ่มเรียนรู้ที่จะสูบบุหรี่
เมื่อเธออายุ 15 ปี มีแมวมองท่านหนึ่งมาเห็นเธอเข้าจึงเรียกเธอให้ไปเทสหน้ากล้อง กับภาพยนต์เรื่องใหม่ ที่กำลังจะเปิดกล้อง และเธอก็ผ่านการคัดเลือก จึงได้มีโอกาสเข้าร่วมแสดงในภาพยนตร์เรื่อง สิบห้าหยกๆ สิบหกหย่อนๆ (Lonely Fifteen 1982) จากบทบาทสาววัยรุ่นใจแตก กับการแสดงของเธอที่ยอดเยี่ยมในภาพยนตร์เรื่องนี้ ทำให้เธอแจ้งเกิดทันทีและมีชื่อเสียงขึ้นมาในฐานะ "นักแสดงหญิงดาวรุ่ง" บทบาทของเธอในภาพยนตร์เรื่องนี้ ว่ากันว่า เธอแสดงได้ดีมากจนได้รับการเสนอชื่อชิงรางวัลภาพยนตร์ฮ่องกง ในสาขานักแสดงหน้าใหม่ยอดเยี่ยมจากงาน ฮ่องกงฟิล์มอวอร์ด ครั้งที่ 2 (Hong Kong Film Awards) เลยเป็นสาเหตุทำให้เธอได้เข้าวงการบันเทิง นับตั้งแต่นั้นเป็นต้นมา ซึ่งในเวลานั้นเธอยังไม่จบการศึกษาจากโรงเรียนมัธยมปลาย เลยด้วยซ้ำ ต่อมาเธอก็มีผลงานในแนวเดียวกัน ตามออกมาอีก คือภาพยนต์วัยรุ่นเรื่อง วัยรุ่น...วุ่นรัก (Happy Sixteen 1982) ต่อมาก็พลิกบทบาทมาเล่นภาพยนตร์แนวสยองขวัญเรื่อง สยอง...ซึมลึก (Possessed 1983)และภาพยนตร์ดังที่ทำให้เธอมีชื่อเสียงเพิ่มขึ้นไปอีกกับบทบาทต่อมาที่โดดเด่น ด้วยภาพลักษณ์ของเธอเป็นที่รู้กันดีถึงความสวยและเซ็กซี่ในภาพยนตร์เรื่อง ขายรัก แต่ไม่ขายใจ(Everlasting Love 1984)ซึ่งมีโอกาสได้ร่วมแสดงกับ หลิว เต๋อหัว ซึ่งในตอนนั้นเธอมีอายุแค่ 17 ปีเท่านั้น ต่อมาเธอก็ได้ร่วมแสดงในภาพยนตร์ดังหลายเรื่อง เช่นคนตัดเดือด (Love to Waste 1986) , เรื่อง ล่ารัก...59 ปี (Rouge 1988) และ ขันทีคนสุดท้าย (Last Eunuch in China 1988) ซึ่งภาพยนตร์เหล่านี้ก็ประสบความสำเร็จเป็นอย่างสูง
แต่แล้วในช่วงปีพ.ศ. 2532-2534 (1989-1991) แม้เธอจะมีภาพยนต์เด่นๆตามมาอีกหลายเรื่อง เช่น เถื่อนทัวร์นรก (Fatal Vacation 1989) , มังกรตัดโหด หรือ โหดแหกสกุล (Bloody Brotherhood 1989) , เธอชื่อโคตรเพชฌฆาต (Touch and Go 1991) เพื่อเพื่อนสับมันเลย (The Tigers 1991) แต่ก็ดูเหมือนกับว่า กระแสความดังทางความเซ็กซี่ของเธอเริ่มลดน้อยลง และในช่วงนี้เองเธอก็ได้เกิดใหม่อีกครั้ง เมื่อเธอตัดสินใจหันไปรับงานแสดงละครทีวี ให้กับสถานีโทรทัศน์ทีวีบี (tvb) และแจ้งเกิดในฐานะ ดาราสาวจอแก้ว กับละครโทรทัศน์สุดฮิตเรื่อง กุหลาบไฟ (Vengeance 1992) ในบทไห่เฉา หญิงสาวสวยเซ็กซี่ที่เต็มเปี่ยมไปด้วยรอยแค้น ในเรื่องเธอร่วมแสดงนำ กับดาราหนุ่มชื่อดังแห่งยุค 90s เวินเจ้าหลุน ละครเรื่องนี้ก็ดังเปรี้ยงปร้างทันทีที่ละครได้ออกฉาย เธอสามารถเล่นบทไห่เฉา ได้ออกมาถูกใจคนดูละครในตอนนั้นเป็นอย่างมาก และจากความสำเร็จของละครเรื่องนี้ ทำให้เธอถูกเรียกว่า "กุหลาบไฟ" แทนชื่อเธอไปเลย ถือได้ว่าเป็นการกลับมามีชื่อเสียงโด่งดังอีกครั้ง แต่เป็นในฐานะ นักแสดงจอแก้ว หลังจากนั้นเธอก็มีผลงานละครยอดนิยมตามมาอีก เช่น เสน่ห์แม่ยั่วเมือง (Gentle Reflections 1994) และ ฤทธิ์ดาบวงพระจันทร์ (Against the Blade of Honour 1997) เป็นต้น ในขณะที่เธอโด่งดังสุดๆ กับการเป็นนักแสดงของสถานีโทรทัศน์ทีวีบี จู่ๆ ก็มีผลงานภาพยนต์เรทอาร์ เรื่อง ร้อนรัก...กุหลาบไฟ (All of a Sudden 1996) ออกฉาย ยิ่งเป็นการตอกย้ำ ความฮอตของเธอในขณะนั้น
เมื่อวันที่ 1 ตุลาคม พ.ศ. 2543 เวินปี้เสีย ได้เข้าพิธีแต่งงานกับ เหอ จู่กวง (何祖光) ซึ่งเป็นหนุ่มนักธุรกิจผู้มั่งคั่งในฮ่องกงและทำงานที่ ซาโลมอนบราเดอร์สฮ่องกง (Salomon Brothers Hong Kong Limited) ในตำแหน่งรองประธานฝ่ายการธนาคารเพื่อการลงทุนในภูมิภาคเอเชียแปซิฟิก ทั้งคู่ได้จัดพิธีแต่งงานที่โรงแรมบันยันทรี (Banyan Tree Phuket) ซึ่งตั้งอยู่ที่ภูเก็ตในเมืองไทย อีกทั้งนาย เหอจู่กวง ยังเป็นหลานชายแท้ๆ ของนาย เหอ อิงชิน (何應欽) ซึ่งเป็นอดีตทหารผ่านศึกพรรคชาตินิยมจีน ทั้งคู่ไม่มีบุตรร่วมกัน แต่มีบุตรบุญธรรมชื่อว่า เหอ กุ้ยหลุน
สำนักงานว่าด้วยยาเสพติดและอาชญากรรมแห่งสหประชาชาติ
สำนักงานว่าด้วยยาเสพติดและอาชญากรรมแห่งสหประชาชาติ (, UNODC; ) เป็นสำนักงานของสหประชาชาติที่ก่อตั้งขึ้นในปี พ.ศ. 2540 โดยชื่อแรกสุดคือ หน่วยกำกับควบคุมยาเสพติดและอาชญกรรม โดยเป็นการรวมระว่างแผนโครงการควบคุมยาเสพติดสหประชาชาติ (UNDCP) และกองควบคุมเหตุอาชญกรรมและความยุติธรรมในอาชญกรรมในสำนักงานสหประชาชาติ ณ กรุงเวียนนา สำนักงานยังเป็นสมาชิกของกลุ่มพัฒนาแห่งสหประชาชาติ และต่อมาได้เปลี่ยนชื่อเป็น สำนักงานว่าด้วยยาเสพติดและอาชญากรรมแห่งสหประชาชาติ ในปี พ.ศ. 2545ในปี พ.ศ. 2559-2560 สำนักงานมีงบประมาณถึง 300 ล้านดอลลาร์สหรัฐ
เจฟฟรีที่ 2 ดยุกแห่งบริตานี
เจฟฟรีย์ที่ 2 (, , , แองโกลนอร์มัน: Geoffroy) เป็นพระราชโอรสคนที่สี่ของพระเจ้าเฮนรีที่ 2 แห่งอังกฤษกับพระราชินีอาลีเยนอร์แห่งอากีแตน
เจฟฟรีย์ แพลนแทเจเนตเป็นพระราชโอรสลำดับที่สี่ในห้าของพระเจ้าเฮนรีที่ 2 แห่งอังกฤษกับพระราชินีอาลีเยนอร์แห่งอากีแตน ทรงประสูติที่ปราสามโบมอนต์ในเดือนกันยายน ค.ศ. 1158 ซึ่งขณะนั้นพระราชบิดามารดาของพระองค์มีพระราชบุตรอยู่แล้วสามคน ได้แก่ พระราชโอรสสองคน คือ เฮนรีและริชาร์ด กับพระราชธิดาหนึ่งคน คือ มาทิลดา เจฟฟรีย์ถูกตั้งชื่อตามพระอัยกาฝั่งบิดา คือ จูฟเฟรย์ แพลนแทเจเนต เคานต์แห่งอ็องฌูที่สมญานาม "แพลนแทเจเนต" ของเขาถูกนำมาใช้เป็นชื่อราชวงศ์ เจฟฟรีย์มีพี่น้องทั้งหมดเจ็ดคน ได้แก่ วิลเลียมที่ 9 เคานต์แห่งปัวติเยร์, เฮนรียุวษัตริย์, มาทิลดา ดัชเชสแห่งซัคเซินและไบเอิร์น, พระเจ้าริชาร์ดที่ 1, เอเลนอร์ สมเด็จพระราชินีแห่งกัสติยา, โจน สมเด็จพระราชินีแห่งซิซิลี และพระเจ้าจอห์น
เนื่องจากเจฟฟรีย์เป็นพระราชโอรสเพียงคนเดียวของพระเจ้าเฮนรีกับพระนางอาลีเยนอร์ที่ไม่ได้รับการสวมมงกุฎ (วิลเลียม พระเชษฐาคนโตสิ้นพระชนม์ตั้งแต่ยังเด็ก, เฮนรียุวกษัตริย์ได้รับการสวมมงกุฎคู่กับพระราชบิดา, ริชาร์ดกับจอห์นได้ขึ้นครองราชย์เป็นกษัตริย์แห่งอังกฤษ) พระองค์จึงเป็นที่ละเลยของนักประวัติศาสตร์ ส่งผลให้ประวัติในวัยเด็กของพระองค์มีไม่มากและไม่มีภาพเขียนของพระองค์หลงเหลืออยู่ พงศาวดารยุคนั้นกล่าวว่าเจฟฟรีย์มีผมสีเข้มและรูปร่างเตี้ย พระองค์หน้าตาปานกลางและไม่ได้ดูดีมีเสน่ห์
ดยุคแห่งเบรอตาญ.
พระเจ้าเฮนรีที่ 2 พระราชบิดาของเจฟฟรีย์มุ่งมั่นกับขยายและรักษาอาณาเขตในฝรั่งเศส พระเจ้าเฮนรีมีพระอนุชาคือเจฟฟรีย์ (จูฟเฟรย์) เคานต์แห่งน็อง ซึ่งน็องต์เป็นหนึ่งในสองเมืองหลวงเก่าของเบรอตาญ หลังเจฟฟรีย์ เคานต์แห่งน็องต์ถึงแก่กรรมในปี ค.ศ. 1158 โกน็องที่ 4 ดยุคแห่งเบรอตาญพยายามจะอ้างสิทธิ์ในน็องต์ ทว่าพระเจ้าเฮนรีที่ 2 ได้ผนวกน็องต์เข้าเป็นส่วนหนึ่งในดินแดนของพระองค์